Իգոր Պորտնյագին

**Իգոր Իգորևիչ Պորտնյագին** (, ), ռուս ֆուտբոլիստ, որ հանդես է գալիս կիսապաշտպանի ու հարձակվողի դիրքերում։

## Կարիերա
### Ակումբային
Իգոր Պորտնյագինը ֆուտբոլով զբաղվել սկսել է Վլադիվոստոկում։ Իր առաջին պրոֆեսիոնալ պայմանագիրը կնքել է Իժևսկի «ՍՈՅՈՒԶ-Գազպրոմ» ակումբի հետ 2005 թվականին։ Իժևսկի ակումբի կազմում Իգոր Պորտնյագինը խաղացել է երեք մրցաշրջան։

2008 մրցաշրջանից առաջ Իգոր Պորտնյագինը տեղափոխվել է Կազանի «Ռուբին», որի հիմնական կազմում նրա նորամուտը կայացել է 2008 թվականի օգոստոսի 5-ին՝ Ռուսաստանի գավաթի խաղարկության՝ «Սմենա» (Կոմսոմոլսկ նա Ամուրե) ակումբի դեմ խաղում։ Պրեմիեր լիգայում իր առաջին հանդիպումը հարձակվողն անցկացրել է 2009 թվականի ապրիլի 4-ին, երբ խաղադաշտ է դուրս եկել «Մոսկվա» ակումբի դեմ խաղում։ 2009 թվականին հուլիսի 15-ին Իգոր Պորտնյագինը խփել է իր առաջին գոլերն ակումբի կազմում՝ դուբլ ձևակերպելով Գավաթի խաղարկության՝ Տվերի «Վոլգա» ակումբի դեմ խաղում։ 2009 թվականի նոյեմբերի 29-ին նա, փոխարինման դուրս գալով «Կուբան» ակումբի դեմ խաղում, խփել է իր առաջին գոլը Ռուսաստանի առաջնությունում։ 2010 թվականին Իգոր Պորտնյագինը «Ռուբինի» կազմում դարձել է Համագործակցության չեմպիոնների գավաթի խաղարկության հաղթող։ 2010 թվականի մարտի 10-ին տեղի է ունեցել Իգոր Պորտնյագինի նորամուտը ՈՒԵՖԱ Եվրոպա լիգայում. նա խաղադաշտ է դուրս եկել 1/8 եզրափակչի՝ գերմանական «Վոլֆսբուրգ» ակումբի դեմ խաղի 85-րդ րոպեին՝ փոխարինելով Ալան Կասաևին։ 2008 թվականից մինչև 2010 թվականը Իգոր Պորտնյագինը «Ռուբինի» կազմում մասնակցել է Պրեմիեր լիգայի վեց հանդիպման՝ խփելով մեկ գոլ։

2011/12 մրցաշրջանի սկզբում Իգոր Պորտնյագինը վարձավճարով տեղափոխվել է Նալչիկի «Սպարտակ» կես տարի ժամկետով։ Նալչիկի ակումբում անցկացրած կես մրցաշրջանի ընթացքում նա խաղադաշտ է դուրս եկել 14 անգամ և խփել մեկ գոլ։ Վարձավճարային պայմանագրի ժամկետի ավարտից հետո նա վերադարձել է «Ռուբին», սակայն մասնակցելով Ռուսաստանի առաջնության մեկ խաղի՝ ընդդեմ Կազանի ակումբի, օգոստոսի 31-ին վարձավճարային հիմունքներով կրկին տեղափոխվել է Նալչիկի «Սպարտակ»։

2012 թվականի փետրվարի 20-ին հայտարարվել է, որ ֆուտբոլիստը վարձավճարային պայմանագիր է կնքել «Տոմ» ակումբի հետ կես տարով։ Տոմսկի ակումբի կազմում նա մասնակցել է 8 խաղի, սակայն գոլերով աչքի չի ընկել։

2012 թվականի ամռանը Իգոր Պորտնյագինը վարձավճարային հիմունքներով տեղափոխվել է Նիժնեկամսկի «Նեֆտեխիմիկ» ակումբ, որի կազմում իր նորամուտը նշել է 2012 թվականի հուլիսի 10-ին՝ Ֆուտբոլի ազգային լիգայի առաջնության առաջին տուրի՝ Նովոկուզնեցկի «Մետալուրգ» ակումբի դեմ խաղում։ Մրցաշրջանի առաջին կեսին ֆուտբոլիստը «Նեֆտեխիմիկի» կազմում խփել է 16 գոլ Ֆուտբոլի ազգային լիգայի առաջնության 19 խաղերում, ինչից հետո վերադարձել է «Ռուբին» և ընդգրկվել թիմի հայտացուցակում՝ մասնակցելու Ռուսաստանի առաջնությանն ու Եվրոպայի լիգային։

Փետրվարի 25-ին Իգոր Պորտնյագինը վարձավճարով տեղափոխվել է Սամարայի «Կռիլյա Սովետով» ակումբ, որի կազմում խփել է երկու գոլ յոթ հանդիպման ընթացքում։ 2013 թվականի հունիսին նա վերադարձել է «Ռուբին»։

2013 թվականի հուլիսի 8-ին Իգոր Պորտնյագինն իր կարիերայի ընթացքում երկրորդ անգամ վարձավճարով տեղափոխվել է «Տոմ»։

2016 թվականի օգոստոսի 31-ին ֆուտբոլիստը պայմանագիր է կնքել Մոսկվայի «Լոկոմոտիվ» ֆուտբոլային ակումբի հետ։

### Հավաքականում
Ռուսաստանի երիտասարդական հավաքականի կազմում Իգոր Պորտնյագինը 2010 թվականին մասնակցել է մեկ խաղի ընդդեմ Բելառուսի՝ փոխարինման դուրս գալով երկրորդ խաղակեսում։

2014 թվականի հոկտեմբերի 31-ին ընդգրկվել է Ռուսաստանի հավաքականի հայտացուցակում Ավստրիայի և Հունգարիայի հավաքականների դեմ խաղերից առաջ։ 2015 թվականի մարտի 20-ին Իգոր Պորտնյագինը հրավիրվել է Ռուսաստանի հավաքական՝ մասնակցելու 2016 թվականի Եվրոպայի առաջնության նախընտարական փուլի՝ Չեռնոգորիայի դեմ խաղին։ Ազգային հավաքականում իր նորամուտը նշել է 2015 թվականի մարտի 31-ին՝ մասնակցելով Ղազախստանի դեմ խաղին (0։0)։

## Վիճակագրություն
### Ակումբային

### Խաղեր հավաքականում

**Ընդհանուր՝ 1 խաղ / 0 գոլ, 0 հաղթանակ, 1 ոչ-ոքի, 0 պարտություն**

## Ձեռքբերումներ
**<big>Թիմային</big>**

 «**Ռուբին**»
* Ռուսաստանի չեմպիոն - 2009
* Ռուսաստանի գավաթի խաղարկության եզրափակչի մասնակից - 2008/09
* Ռուսաստանի սուպերգավաթակիր - 2010
* Համագործակցության չեմպիոնների գավաթակիր - 2010

 «**Լոկոմոտիվ**» (Մոսկվա)
* Ռուսաստանի գավաթակիր - 2016/17

## Ծանոթագրություններ

## Արտաքին հղումներ
* Ֆուտբոլիստի էջը  «Տոմ» ակումբի պաշտոնական կայքում
* 
* 
* 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ